ลงทุน 5 พันล้านเข้า พ.ร.บ.ร่วมทุน ครม.แก้ไขเพิ่มวงเงินเอกชนร่วมทุนโครงการรัฐ
พล.ต.สรรเสริญ แก้วกำเนิด โฆษกประจำสำนักนายกรัฐมนตรีเปิดเผยว่า ครม.เห็นชอบตามที่กระทรวงการคลังเสนอร่างกฎกระทรวงกำหนดเปลี่ยนแปลงมูลค่าโครงการที่ต้องดำเนินการตามหลักเกณฑ์และขั้นตอนที่กำหนดไว้ใน พ.ร.บ.การให้เอกชนร่วมลงทุนในโครงการของรัฐ พ.ศ.56 โดยให้โครงการลงทุนที่มีมูลค่าตั้งแต่ 5,000 ล้านบาทขึ้นไป ต้องดำเนินตามหลักเกณฑ์ใน พ.ร.บ. ร่วมทุนฯ ซึ่งเป็นวงเงินที่เพิ่มขึ้นจากเดิมที่กำหนดมูลค่าลงทุนไว้ที่ 1,000 ล้านบาท เพื่อส่งเสริมและสนับสนุนให้เอกชนเข้าร่วมลงทุนในกิจการของรัฐ ตามเจตนารมณ์ของ พ.ร.บ.นี้ เนื่องจากปัจจุบันโครงการลงทุนโครงสร้างพื้นฐาน หรือการบริการสาธารณะมีวงเงินลงทุนสูงกว่า 1,000 ล้านบาททั้งสิ้น จึงต้องปรับวงเงินให้สอดคล้อง แต่กระทรวงการคลังยังมีข้อกำหนดการ,พิจารณา 3 ระดับ คือ 1. โครงการที่มีงบต่ำกว่า 1,000 ล้านบาทให้ดำเนินการไปตามปกติ 2.โครงการลงทุน 1,000-5,000 ล้านบาท ให้มีคณะอนุกรรมการกลั่นกรองการดำเนินโครงการก่อน เพื่อให้ข้อเสนอแนะต่อคณะกรรมการนโยบายการให้เอกชนร่วมลงทุนในกิจการรัฐ เพื่อพิจารณาต่อและต้องเสนอ ครม.เพื่อพิจารณาตามกฎระเบียบอื่นที่เกี่ยวข้องด้วย 3. โครงการที่มีมูลค่า 5,000 ล้านบาทขึ้นไปให้ทำตาม พ.ร.บ.ร่วมลงทุนปี 56,พลตรีสรรเสริญเปิดเผยต่อว่า ครม.ยังเห็นชอบกรอบวงเงินงบประมาณปี 59 ของรัฐวิสาหกิจ ตามที่สำนักงานคณะกรรมการพัฒนาการเศรษฐกิจและสังคมแห่งชาติ (สศช.) เสนอ โดยมีกรอบวงเงินทั้งสิ้น 1.48 ล้านล้านบาท แยกเป็นงบลงทุน 593,000 ล้านบาท คิดเป็น 4.5% ของจีดีพี แม้จะน้อยกว่าปี 58 ที่มีวงเงินลงทุน 657,000 ล้านบาท แต่เป็นการลดลงแบบมีนัยสำคัญเพราะจะมีการเพิ่มงบลงทุนช่วงกลางปีอีก 90,000 ล้านบาท ขณะที่ยังคาดการณ์ว่าปี 59 รัฐวิสาหกิจจะมีกำไรราว 75,079 ล้านบาทด้วย,ขณะที่นายสมคิด จาตุศรีพิทักษ์ รองนายกรัฐมนตรีกล่าวในงานมอบรางวัลรัฐวิสาหกิจดีเด่น พลังรัฐวิสาหกิจไทย สร้างสรรค์มิติใหม่ ก้าวไกลเป็นหนึ่งเดียว ที่ทำเนียบรัฐบาลว่า ปี 59 ที่ระบุว่ารัฐวิสาหกิจจะมีกำไร 75,079 ล้านบาทนั้น เมื่อคิดทรัพย์สิน,ที่มีอยู่ ถือเป็นกำไรแค่ 3-4% ขอให้ไปคิดว่าทำอย่างไรให้กำไรสุทธิเพิ่มระดับ 5-7% โดยรัฐวิสาหกิจต้องรู้จักการปรับโครงสร้างและนำนวัตกรรมใหม่มาใช้ด้วย.
ครม.เห็นชอบตามที่กระทรวงการคลังเสนอร่างกฎกระทรวงกำหนดเปลี่ยนแปลงมูลค่าโครงการที่ต้องดำเนินการตามหลักเกณฑ์และขั้นตอนที่กำหนดไว้ใน พ.ร.บ.การให้เอกชนร่วมลงทุนในโครงการของรัฐ พ.ศ.56 โดยให้โครงการลงทุนที่มีมูลค่าตั้งแต่ 5,000 ล้าน
ข่าวเศรษฐกิจ,สรรเสริญ แก้วกำเนิด,โครงการของรัฐ,พ.ร.บ.ร่วมทุน,เพิ่มวงเงินเอกชน,โครงการลงทุน,โครงการลงทุนโครงสร้างพื้นฐาน,ข่าว,ไทยรัฐออนไลน์